APROBACIÓN DEFINITIVA DE MODIFICACIÓN DA ORDENANZA DA TAXA DE APERTURA DE ESTABLECEMENTOS
ADMINISTRACIÓN LOCAL — Municipal — Lama, A (Ordenanzas e Regulamentos, 20/12/2018)

Ao non terse presentado reclamacións durante o prazo de exposición ao público queda automaticamente elevado a definitivo o acordo plenario de data 23 de outubro de 2018 polo que se aprobou inicialmente a MODIFICACIÓN DA ORDENANZA FISCAL REGULADORA DA TAXA POLA APERTURA DE ESTABLECEMENTOS, cuxo texto íntegro se fai público en cumprimento do artigo 17.4 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo. En uso das atribucións conferidas polos artigos 133.2 e 142 da Constitución e polo artigo 106 da Lei 7/1985, do 2 de abril, Reguladora das Bases de Réxime Local, e de conformidade co disposto nos artigos 15 e seguintes do Real Decreto Lexislativo 2/2004, do 5 de marzo, polo que se aproba o Texto Refundido da Lei Reguladora das Facendas Locais, este concello establece a taxa pola licenza de apertura de establecementos e pola realización de tarefas de verificación de normativa de establecemento, que se rexerá pola presente ordenanza fiscal, aprobada en desenvolvemento do previsto no artigo 57 do Real Decreto lexislativo 2/2004, de 5 de marzo.1.—Constitúe o feito impoñible da taxa a actividade municipal, tanto técnica como administrativa, tendente a verificar se os establecementos industriais e mercantís reúnen as condicións de tranquilidade, seguridade e salubridade e calquera outras esixidas polas correspondentes Ordenanzas e Regulamentos municipais ou xerais para o seu normal funcionamento, como presuposto necesario e previo para a eficacia do acto de comunicación previa.2.—A realización do feito impoñible terá lugar pola prestación dos servizos técnicos e administrativos que se orixinen pola solicitude de licenza formulada polo suxeito pasivo ou ben pola formulación de declaración responsable ou comunicación previa.3.—Están suxeitos a esta taxa: a) A instalación por vez primeira do establecemento ou actividade industrial, comercial, mercantil, profesional ou de servizos. b) Os traslados de local. c) A reforma ou calquera alteración que se leve a cabo no establecemento e que afecte ás condicións sinaladas no número 1 deste artigo, exixindo nova verificación das mesmas. d) A ampliación da actividade e/ou superficie de establecementos, aínda que continúe o mesmo titular. e) Os cambios de titularidade, cesión ou traspaso de negocio con excepción da mera transformación da natureza xurídica das sociedades.4.—Aos efectos desta taxa entenderase por establecemento toda edificación, instalación ou recinto cuberto ou ao aire libre, estea ou non aberta ó público, destinado a calquera uso distinto ao de vivenda, onde habitual ou temporalmente se exerza ou se vaia exercer calquera actividade empresarial, fabril, industrial, artesán, da construción, mercantil, profesional, de servizos, ou complementaria das anteriores.1.—Son suxeitos pasivos contribuíntes as persoas físicas e xurídicas e as entidades a que se refire o artigo 35.4 da Lei Xeral Tributaria, titulares da actividade que se pretende desenvolver e, no seu caso, se desenvolva en calquera establecemento.2.—Terán a consideración de substitutos do contribuínte, os propietarios dos devanditos establecementos, os cales poderán repercutir, se é o caso, as cotas satisfeitas sobre os usuarios daqueles, beneficiarios do servizo ou actividade. Responderán da débeda tributaria os debedores principais xunto a outras persoas ou entidades. A estes efectos consideraranse debedores principais os obrigados tributarios do artigo 35.2 da Lei 58/2003, de 17 de decembro, Xeral Tributaria. Salvo precepto legal expreso en contrario, a responsabilidade será sempre subsidiaria. Responderán solidariamente das obriga tributarias do suxeito pasivo as persoas físicas e xurídicas a que se refiren os artigos 42 da Lei 58/2003, de 17 de decembro, Xeral Tributaria En relación á responsabilidade solidaria e subsidiaria da débeda tributaria estarase ao establecido, respectivamente, nos artigos 42 e 43 da Lei 58/2003, de 17 de decembro, Xeral Tributaria. Estarán non suxeitos os autónomos e empresas que soliciten licenza de apertura ou verificación “a posteriori” de comunicación previa para levar a cabo a súa implantación no termo municipal, así como para a ampliación dun establecemento empresarial xa existente sempre que conleve a creación de novos postos de traballo, cando o seu código CNAE corresponda a algunha actividade económica das incluídas no eido da industria 4.0 ou da Ris3. Poderase establecer a taxa polo outorgamento das licenzas de apertura de establecementos ou realización das actividades administrativas de control nos supostos nos que a esixencia de licenza fose substituída pola presentación de declaración responsable ou comunicación previa. As tarifas desta taxa quedan establecidas da maneira seguinte: A abono da cota farase por unha soa vez.1.—Devéñase a taxa e nace a obriga de contribuír cando se inicie a actividade municipal que constitúe o feito impoñible. A estes efectos, entenderase iniciada dita actividade na data de presentación da oportuna solicitude de licencia de apertura, da formulación de declaración responsable ou de comunicación previa.2.—Cando a actividade comezara sen cumprir cos requisitos legalmente esixibles, a taxa deveñarase cando se inicie efectivamente a actividade municipal conducente a determinar se o establecemento reúne ou non as condicións preceptivas, con independencia da iniciación dun expediente administrativo que poida instruírse para autorizar o establecemento ou decretar o seu peche, se o mesmo non fora autorizable.3.—A obriga de contribuír, unha vez nacida, non se verá afectada, de xeito ningún, pola renuncia á licencia outorgada, nin pola denegación da licencia solicitada ou pola concesión desta, condicionada á modificación das condicións do establecemento, nin tampouco pola eventual comunicación da imposibilidade de exercer unha actividade cando ésta non estivera sometida a licencia municipal previa.4.—Non procederá a liquidación da taxa nos supostos de desistimentos documentais e expresos do interesado anteriores á realización polo concello de ningunha actuación conducente ao outorgamento de licencia ou á comprobación da actividade.1.—As persoas interesadas na apertura de establecemento industrial ou mercantil, presentarán, previamente, no Rexistro Municipal, a documentación legalmente exixible, con especificación da actividade ou actividades a desenvolver no local.2.—Rematada a actividade municipal e adoptado o acordo que proceda, practicarase a liquidación correspondente da taxa que será notificada ao suxeito pasivo para o seu ingreso.3.—Se despois de liquidada a taxa se variase ou ampliase a actividade a desenvolver no establecemento, ou se alterasen as condicións proxectadas para tal establecemento, estas modificacións deberán de poñerse en coñecemento da Administración Municipal, co mesmo detalle e alcance que se esixen na declaración prevista no número 1 deste artigo 4.—Nos supostos nos que para o inicio da actividade ou posta en funcionamento do establecemento non resulte legalmente esixible licenza municipal, a taxa regulada nesta ordenanza fiscal esixirase en réxime de autoliquidación con carácter previo ou simultáneo á formulación polos interesados da declaración responsable ou comunicación previa. Nestes casos serán, tamén, aplicables as previsións do apartado 3 deste artigo. En todo o referente á cualificación de infraccións tributarias, así como das sancións que as mesmas lles correspondan en cada caso, estarase ao disposto na Lei Xeral Tributaria así como as súas disposicións de desenvolvemento. A referida Ordenanza Fiscal modificada, entrará en vigor o mesmo día da súa publicación no Boletín Oficial da Provincia e será de aplicación a partir do día un de xaneiro de 2019, permanecendo en vigor hasta súa modificación ou derrogación expresa.” Contra o presente Acordo, conforme ao artigo 19 do Texto Refundido da Lei Reguladora das Facendas Locais, aprobado polo Real Decreto Lexislativo 2/2004, de 5 de marzo, poderase interpor polo interesados recurso contencioso-administrativo, no prazo de dous meses contados a partir do día seguinte ao da publicación deste anuncio no Boletín Oficial da Provincia, ante o Tribunal Superior de Xustiza de Galiza. DOCUMENTO ASINADO ELECTRONICAMENTE